钦定古今图书集成/明伦汇编/官常典/第729卷 > 赵良坦
## 钦定古今图书集成/明伦汇编/官常典/第729卷 > 赵良坦

按《上虞县志》：“良坦，字平甫，号平心，宋楚王元佐十世
孙。宝祐二年，擢进士，知永嘉、瑞安、福清，并以廉介名。
会吉广二王走闽中，改元景炎，以良坦为军器监，赞
军事。于是募兵守御，大兵南指，力屈就擒。帅胁之，不
肯降，拘狱中二年，作书付其家曰：‘试令三载，无愧于
心；守节二年，不屈于敌。只因忠义’二字，累及老稚一”
门。帅归自南泉，诘其不屈之状，则曰：“生为宋臣，死为
宋鬼，速求一死。”遂欣然就戮，人皆壮之。祀乡贤。